**Cuvintele nescrise**

*Luca Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alerg prin viaţă ca o frunză,

Ca un ecou spre zări albastre

Şi-n mâna mea opresc o briză,

S-alinte dorurile noastre.

Un drum de încercări mărunte

Vor naşte cumpeni şi erori,

Dureri, prin vise neîncepute,

Îşi vor găsi multe cărări.

Spre tundrele fără de soare

Călătorim cu-n tren de marfă,

Iar sufletul cu-nfiorare

Va adormi lângă o harfă.

Ce reci acorduri ne aşteaptă

La Capătul rănit de vânturi!

O viaţă tristă şi nedreaptă

Ne-arată alte începuturi.

Aleargă Timpul printre lacrimi,

Oglinzile ne ceartă-ntruna,

Din bucurii se nasc şi patimi

Ce-aduc destinului furtuna.

Spre maluri care fug departe,

Călătorim spre asfinţituri,

Iar când am învățat de toate

Ne-aşteaptă ţărmuri de nisipuri.

Cutreieraţi de înserare

Gasim o noua frontieră,

Cu glas de păsări migratoare,

vom trece-n altă Emisferă.

Din lumi de pace şi candoare

Ne vom întoarce doar în vise,

Să privim valuri de uitare

Printre cuvintele nescrise.

Daniel Luca 18 05 2017